सामग्री: "हिंदुत्ववादाचा पुरस्कार करीत देशात सत्तेत आलेल्या भारतीय जनता पक्षाने या देशातील हिंदूंनाच परदेशी ठरवून त्यांना आसाममध्ये निर्वासितांच्या छावणीत राहाण्याची वेळ आणली आहे," असा आरोप ऊर्जामंत्री नितीन राऊत यांनी केला आहे.

"जातीय भांडण लावून पुन्हा या देशात वर्णव्यवस्था निर्माण करून बहुसंख्य ब्राह्मणी व्यवस्थेचे गुलाम बनविण्याचे षड्यंत्र सीएएच्या आणि एनआरसीच्या माध्यमातून रचलं जात असल्याचाही" आरोप त्यांनी केला आहे. 

"राष्ट्रीय स्वयंसेवक संघ आणि भाजपला घटनाच मान्य नाही. कारण त्यांना या देशात वर्णव्यवस्था विर्माण करायची आहे. जे हिंदू, आदिवासी, दलित, भटके विमुक्त आणि इतर आपले नागरिकत्व सिद्ध करण्यासाठी दस्तावेज आणि पुरावे देऊ शकणार नाही त्यांना आपली मालमत्ता आणि रोजगाराला मुकावे लागून निर्वासितांच्या छावणीत जगावे लागणार आहे," असंही त्यांनी म्हटलंय. हे वृत्त सकाळने प्रसिद्ध केले आहे.

2. 'महाराष्ट्रात शिवसेना, काँग्रेस आणि राष्ट्रवादीत होणार बंडखोरी'

मध्य प्रदेश काँग्रेसमध्ये झालेल्या बंडखोरीच्या पार्श्वभूमीवर केंद्रीय मंत्री रामदास आठवले यांनी एक मोठं विधान केलं आहे. काँग्रेसला आपले नेते सांभाळता येत नाहीत. याचे पडसाद महाराष्ट्रातही उमटणार असून काँग्रेस, राष्ट्रवादी आणि शिवसेना या तिन्ही पक्षांमध्ये बंडखोरी होणार असल्याचं भाकीत त्यांनी वर्तवलं आहे.

ज्योतिरादित्य शिंदे हे मराठी भाषक आहेत. मुळचे महाराष्ट्रीय आहेत. त्यांची आजी ही पूर्वी भाजपमध्येच होती. त्यामुळे त्यांनी घरवापसी केली आहे. भाजपने फोडाफोडी केली नाही. काँग्रेसला त्यांच्या पक्षात नेते सांभाळता येत नाहीत. उद्धव ठाकरे यांनी आमच्याकडे यावं. तसं झालं तर मजबूत सरकार अस्तित्वात येईल. लवकरच तिन्ही पक्षांत बंडखोरी होणार असून महाविकास आघाडीचा एक नेता संपर्कात असल्याचा गौप्यस्फोट त्यांनी केला. हे वृत्त न्यूज 18 लोकमतने दिले आहे.

3. भाजप आमदारही मध्य प्रदेशाबाहेर

ज्योतिरादित्य शिंदे यांनी काँग्रेसच्या सदस्यत्वाचा आणि 12 आमदारांनी आपल्या पदाचा राजीनामा दिल्यानंतर मध्य प्रदेशात राजकीय घडामोडींना वेग आला आहे. 

भाजपने आपल्या आमदारांना राज्यातून बाहेर हलवलं आहे. तर काँग्रेसचे नेते हरिश रावत आणि मुकुल वासनिक सरकार वाचवण्याच्या प्रयत्नांसाठी दिल्लीहून भोपाळला गेले आहेत. 

बंडखोर आमदारांची समजूत काढण्यासाठी काँग्रेसचे नेते सज्जान सिंह वर्मा आणि डॉ. गोविंद सिंह...\nमागील सामग्री खालीलप्रमाणे सारांशित केली जाऊ शकते:
आज सकाळी वृत्तपत्रं आणि वेबसाइट्सवर प्रसिद्ध झालेल्या बातम्यांपैकी 5 मोठ्या बातम्या थोडक्यात पाहूया. 

1. ' हिंदूंना  ब्राह्मणी व्यवस्थेचे गुलाम बनविण्याचे  षड्यंत्र '